ΑΠΟΦΑΣΕΙΣ
Αριθμ. 1693
Τροποποίηση της υπ’  αρ. 8074/12.04.2022
(Β’ 3306) απόφασης ίδρυσης και έγκρισης του κανονισμού σπουδών του Προγράμματος Μεταπτυ-
χιακών Σπουδών με τίτλο «Δημόσια Υγεία - Πρωτοβάθμια Φροντίδα Υγείας - Υπηρεσίες Υγείας»
της Ιατρικής Σχολής του Πανεπιστημίου Κρήτης,
σύμφωνα με τον ν. 4957/2022.
Η ΣΥΓΚΛΗΤΟΣ
ΤΟΥ ΠΑΝΕΠΙΣΤΗΜΙΟΥ ΚΡΗΤΗΣ
Έχοντας υπόψη:
Α. Τις διατάξεις:
1. Του π.δ. 296/1973 «Περί καθορισμού του τίτλου
και της έδρας του εν Κρήτη ιδρυθέντος Πανεπιστημίου» (Α’ 239), το ν.δ. 114/1974 «Περί τροποποιήσεως και
συμπληρώσεως το ν.δ. 87/1973 (Α’ 159) «περί ιδρύσεως
Πανεπιστημίων εις Θράκην και εις Κρήτην» και επεκτάσεως διατάξεων τινών αυτού εις άπαντα τα ΑΕΙ» (Α’  310),
τον ν. 259/1976 (Α’  25) περί τροποποιήσεως και συμπληρώσεως των περί Πανεπιστημίων Θράκης και Κρήτης
κειμένων διατάξεων,
2. των άρθρων 5 και 9 του Κεφαλαίου Β’ «Δημοσιευτέα
ύλη» του ν. 3469/2006 «Εθνικό Τυπογραφείο, Εφημερίς
της Κυβερνήσεως και λοιπές διατάξεις» (Α’ 131),
3. του ν. 4957/2022 «Νέοι Ορίζοντες στα Ανώτατα
Εκπαιδευτικά Ιδρύματα: Ενίσχυση της ποιότητας, της
λειτουργικότητας και της σύνδεσης των Α.Ε.Ι. με την κοινωνία και λοιπές διατάξεις» (Α’ 141) και ιδίως την παρ. 4
του άρθρου 16 και το άρθρο 80,
4. του ν. 3374/2005 «Διασφάλιση της ποιότητας στην
ανώτατη εκπαίδευση. Σύστημα μεταφοράς και συσσώρευσης πιστωτικών μονάδων Παράρτημα διπλώματος»
(Α’ 189),
5. των άρθρων 75-80 του ν. 4727/2020 «Ψηφιακή Διακυβέρνηση (Ενσωμάτωση στην Ελληνική Νομοθεσία της
Οδηγίας (ΕΕ) 2016/2102 και της Οδηγίας (ΕΕ) 2019/1024 Ηλεκτρονικές Επικοινωνίες (Ενσωμάτωση στο Ελληνικό
Δίκαιο της Οδηγίας (ΕΕ) 2018/1972) και άλλες διατάξεις»
(Α’ 184), και της παρ. 5 του άρθρου 108 του ιδίου νόμου
περί κατάργησης άρθρων του ν. 3861/2010 «Ενίσχυση
της διαφάνειας με την υποχρεωτική ανάρτηση νόμων και
πράξεων των κυβερνητικών, διοικητικών και αυτοδιοικητικών οργάνων στο διαδίκτυο «Πρόγραμμα Διαύγεια»
και άλλες διατάξεις» (Α’ 112).
Β. Τα έγγραφα και στοιχεία:
1. Την υπό στοιχεία 135557/Ζ1/1.11.2022 (ΑΔΑ:
6ΧΨΖ46ΜΤΛΗ-ΤΧΔ) Εγκύκλιο του Υπουργείου Παιδείας και Θρησκευμάτων «Εφαρμογή των διατάξεων του
ν. 4957/2022 “Νέοι Ορίζοντες στα Ανώτατα Εκπαιδευτικά
Ιδρύματα: Ενίσχυση της ποιότητας, της λειτουργικότητας
και της σύνδεσης των Α.Ε.Ι. με την κοινωνία και λοιπές
διατάξεις” για την οργάνωση και λειτουργία προγραμμάτων μεταπτυχιακών σπουδών με λοιπά θέματα».
2. Την υπό στοιχεία 108990/Ζ1/2022 υπουργική απόφαση «Ρύθμιση των θεμάτων σχετικά με τη διαδικασία
δωρεάν φοίτησης σε Πρόγραμμα Μεταπτυχιακών Σπουδών με τέλη φοίτησης» (Β’ 4899).
3. Την υπό στοιχεία 108169/Ζ1/21.8.2020 διαπιστωτική Πράξη της Υπουργού Παιδείας και Θρησκευμάτων
(Υ.Ο.Δ.Δ. 677) για την εκλογή ως Πρύτανη του Πανεπιστημίου Κρήτης του Καθηγητή της Ιατρικής Σχολής Γεωργίου
Κοντάκη, με τετραετή θητεία από 1.9.2020 έως 31.8.2024.
4. Την υπ’ αρ. 19615/01.09.2023 (ΑΔΑ: ΡΔΞ4469Β7Γ-Ξ71)
πράξη συγκρότησης της Συγκλήτου του Πανεπιστημίου
Κρήτης για το ακαδημαϊκό έτος 2023-24.
5. Την υπ’ αρ. 26040/31.10.2022 απόφαση του Πρυτανικού Συμβουλίου του Πανεπιστημίου Κρήτης λειτουρ-
γούντος ως Συμβουλίου Διοίκησης «Κανονισμός αποδοχών για την παροχή διδακτικού έργου στο Πανεπιστήμιο
Κρήτης» (Β’ 5643).
6. Την υπ’ αρ. 8074/12.04.2022 απόφαση της Συγκλήτου του Πανεπιστημίου Κρήτης «Αντικατάσταση των
υπ’ αρ. 6774/23.05.2018 (Β’ 2139) και 8009/13.06.2018
(Β’ 2585) αποφάσεων Συγκλήτου, οι οποίες αφορούν στο
Πρόγραμμα Μεταπτυχιακών Σπουδών της Ιατρικής Σχολής του Πανεπιστημίου Κρήτης “Δημόσια Υγεία - Πρωτο-
βάθμια Φροντίδα Υγείας - Υπηρεσίες Υγείας”.» (Β’ 3306).
7. Την υπ’ αρ. 491/20.10.2022 (ΑΔΑ ΡΠ4Τ469Β7Γ-ΤΨΛ)
πράξη της Συγκλήτου για τη Συγκρότηση της Επιτροπής
Μεταπτυχιακών Σπουδών του Πανεπιστημίου Κρήτης σε
εφαρμογή του ν. 4957/2022 (Α’ 141).
8. Την υπ’ αρ. 23085/09.10.2023 απόφαση της Συγκλήτου του Πανεπιστημίου Κρήτης «Έγκριση Κανονισμού
Προγραμμάτων Μεταπτυχιακών Σπουδών του Πανεπιστημίου Κρήτης» (Β’ 5941).
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
15 Φεβρουαρίου 2024
ΤΕΥΧΟΣ  ΔΕΥΤΕΡΟ
Αρ. Φύλλου 1078
VARVARA ZACHARAKI
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1078/15.02.2024
9. Την εισήγηση της υπ’ αρ. 19ης/12.07.2023 Συνέλευσης της Ιατρικής Σχολής του Πανεπιστημίου Κρήτης
σχετικά με την τροποποίηση της απόφασης ίδρυσης και
του κανονισμού λειτουργίας του Προγράμματος Μεταπτυχιακών Σπουδών «Δημόσια Υγεία - Πρωτοβάθμια
Φροντίδα Υγείας - Υπηρεσίες Υγείας».
10. Το τροποποιημένο σχέδιο Απόφασης Ίδρυσης, το
τροποποιημένο σχέδιο Κανονισμού Λειτουργίας, τον
Αναλυτικό Προϋπολογισμό Λειτουργίας, τη Μελέτη
Σκοπιμότητας και Βιωσιμότητας με την Έκθεση Υλικοτεχνικής Υποδομής.
11. Την εισήγηση της υπ’ αρ. 9ης/16.10.2023 συνεδρίασης της Επιτροπής Μεταπτυχιακών Σπουδών του
Πανεπιστημίου Κρήτης σχετικά με την τροποποίηση
της απόφασης ίδρυσης και του κανονισμού λειτουργίας
του Προγράμματος Μεταπτυχιακών Σπουδών «Δημόσια Υγεία - Πρωτοβάθμια Φροντίδα Υγείας - Υπηρεσίες
Υγείας».
12. Τα πρακτικά της υπ’ αρ. 506ης/19.10.2023 συνεδρίασης της Συγκλήτου για το παρόν θέμα.
13. Την εισήγηση του Αντιπρύτανη Ακαδημαϊκών
Υποθέσεων, Δια Βίου Μάθησης, Διεθνών Σχέσεων και
Εξωστρέφειας του Πανεπιστημίου Κρήτης, Καθηγητή
Γεώργιου Κοσιώρη.
14. Το γεγονός ότι από τις διατάξεις της απόφασης
αυτής δεν προκαλείται δαπάνη εις βάρος του κρατικού
προϋπολογισμού, αποφασίζει:
Την τροποποίηση της υπ’ αρ. 8074/12.04.2022 (Β’ 3306)
απόφασης ίδρυσης και έγκρισης του κανονισμού σπουδών του Προγράμματος Μεταπτυχιακών Σπουδών με
τίτλο «Δημόσια Υγεία - Πρωτοβάθμια Φροντίδα Υγείας Υπηρεσίες Υγείας» της Ιατρικής Σχολής του Πανεπιστημί-
ου Κρήτης, σύμφωνα με τον ν.4957/2022, ως ακολούθως:
Α) Ίδρυση Προγράμματος Μεταπτυχιακών Σπουδών
με τίτλο «Δημόσια Υγεία - Πρωτοβάθμια Φροντίδα Υγείας - Υπηρεσίες Υγείας».
ΓΕΝΙΚΕΣ ΚΑΝΟΝΙΣΤΙΚΕΣ ΔΙΑΤΑΞΕΙΣ
Άρθρο 1
Γενικές Διατάξεις
Η Ιατρική Σχολή του Πανεπιστημίου Κρήτης οργανώνει και λειτουργεί από το ακαδημαϊκό έτος 2023- 2024,
Πρόγραμμα Μεταπτυχιακών Σπουδών (ΠΜΣ) (στο εξής
Πρόγραμμα) με τίτλο «Δημόσια Υγεία - Πρωτοβάθμια
Φροντίδα Υγείας- Υπηρεσίες Υγείας» σύμφωνα με τις
κείμενες διατάξεις και τις διατάξεις του νόμου 4957/2022
(Α΄ 141).
Άρθρο 2
Μεταπτυχιακός Τίτλος-Ειδικεύσεις
Το Πρόγραμμα απονέμει Δίπλωμα Μεταπτυχιακών
Σπουδών (Δ.Μ.Σ.) στο γνωστικό αντικείμενο “Δημόσια
Υγεία - Πρωτοβάθμια Φροντίδα Υγείας - Υπηρεσίες Υγείας” επίπεδο επτά (7) του Ευρωπαϊκού Πλαισίου Προσό-
ντων Διά Βίου Μάθησης και του Πλαισίου Προσόντων
του Ευρωπαϊκού Χώρου Ανώτατης Εκπαίδευσης στις
εξής ειδικεύσεις:
(α) Δημόσια Υγεία και Πρωτοβάθμια Φροντίδα Υγείας
(ΠΦΥ).
(β) Υπηρεσίες Υγείας (ΥΥ)
Άρθρο 3
Αντικείμενο - Σκοπός
Αντικείμενο του Προγράμματος είναι η δημιουργία
επιστημόνων (υγείας) με υψηλό επίπεδο δεξιοτήτων που
θα συμβάλλουν στη βελτίωση της ποιότητας και της αποτελεσματικότητας των υπηρεσιών υγείας με την χρήση
αρχών, μεθοδολογιών και εργαλείων από την Δημόσια
Υγεία και την Πρωτοβάθμια Φροντίδα Υγείας (ΠΦΥ).
Σκοπός του Προγράμματος είναι η ανάπτυξη ηγετών
που θα μπορούσαν να ασχοληθούν με τη Δημόσια Υγεία,
την ΠΦΥ και τις υπηρεσίες υγείας στα πεδία της έρευνας,
της εκπαίδευσης και της διοίκησης.
Η ερευνητική κατάρτιση έχει στόχο να αποκτήσουν οι
μεταπτυχιακοί φοιτητές τις απαραίτητες γνώσεις για τη
μεθοδολογία της έρευνας αλλά και τις δεξιότητες για τη
συλλογή, επεξεργασία και αξιολόγηση δεδομένων που
αφορούν στην κατάσταση της υγείας του πληθυσμού,
στην αξιολόγηση των υπηρεσιών υγείας, αναφορικά με
τα γνωστικά αντικείμενα του Προγράμματος.
Άρθρο 4
Χρονική Διάρκεια Λειτουργίας
του Προγράμματος
Το Πρόγραμμα θα λειτουργήσει έως και το ακαδημαϊκό
έτος 2032-2033 με δυνατότητα παράτασης, και με την
επιφύλαξη της μη πιστοποίησής του κατά την περιοδική
αξιολόγηση της Σχολής.
Άρθρο 5
Χρονική Διάρκεια Σπουδών
Η χρονική διάρκεια σπουδών για την απονομή του
Δ.Μ.Σ. ορίζεται σε τέσσερα (4) ακαδημαϊκά εξάμηνα.
Άρθρο 6
Αριθμός Εισακτέων Πτυχιούχων
Ο αριθμός των εισακτέων στο Πρόγραμμα ορίζεται
κατ’ ανώτατο όριο σε σαράντα φοιτητές (40) κατ’ έτος. Ο
κατώτατος αριθμός εισακτέων στο Πρόγραμμα ορίζεται
σε πέντε (5) φοιτητές κατ’ έτος.
Άρθρο 7
Πρόγραμμα Σπουδών
Η φοίτηση στο πρόγραμμα είναι πλήρης. Η χρονική
διάρκεια των σπουδών για την απονομή του ΔΜΣ ορίζεται σε τέσσερα (4) ακαδημαϊκά εξάμηνα.
Το Ενδεικτικό Πρόγραμμα Σπουδών είναι ως ακολούθως:
Τίτλος Μαθήματος
Κατεύθυνση
Δημόσια
Υγεία
και ΠΦΥ
Υπηρεσίες
Υγείας
ECTS
ECTS
Α’ Εξάμηνο
Εισαγωγή στη Δημόσια Υγεία και στην
Πρωτοβάθμια Φροντίδα Υγείας
Επιδημιολογία Ι
Βιοστατιστική Ι
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1078/15.02.2024
Μεθοδολογία της Έρευνας
Υπηρεσίες Υγείας
Σύνολο Α’ Εξαμήνου
Β’ Εξάμηνο
Επιδημιολογία Λοιμωδών Νοσημάτων
Επιδημιολογία ΙΙ
Βιοστατιστική ΙΙ
Οικονομική Αξιολόγηση Υπηρεσιών
Υγείας
Δίκαιο και Υπηρεσίες Υγείας
Διοίκηση Υπηρεσιών Υγείας
Σύνολο Β’ Εξαμήνου
Γ’ Εξάμηνο
Συγγραφή Πρωτοκόλλου και Συλλογή Δεδομένων για τη Μεταπτυχιακή
Εργασία
Σύνολο Γ’ Εξαμήνου
Δ’ Εξάμηνο
Εκπόνηση και Συγγραφή της Μεταπτυχιακής Εργασίας
Σύνολο Δ’ Εξαμήνου
ΣΥΝΟΛΟ ECTS
Ως γλώσσα της διδασκαλίας του Προγράμματος ορίζεται η ελληνική. Ως γλώσσα της συγγραφής της μεταπτυ-
χιακής εργασίας ορίζεται η ελληνική ή η αγγλική.
Άρθρο 8
Τρόπος Οργάνωσης της
Εκπαιδευτικής Διαδικασίας
Η εκπαιδευτική διαδικασία του Προγράμματος πραγματοποιείται με φυσική παρουσία των φοιτητών. Δύνα-
ται με απόφαση της Συνέλευσης της Ιατρικής Σχολής
μετά από αιτιολογημένη εισήγηση της Σ.Ε. του Προγράμματος, να προσφερθούν μαθήματα με σύγχρονη εξ απο-
στάσεως διδασκαλία σε ποσοστό που δεν θα υπερβαίνει
το είκοσι πέντε τοις εκατό (25%) των πιστωτικών μονάδων του Προγράμματος.
Άρθρο 9
Επιλογή Μεταπτυχιακών Φοιτητών
Το Πρόγραμμα διοργανώνει διαδικασία επιλογής κατόπιν πρόσκλησης εκδήλωσης ενδιαφέροντος η οποία
αναρτάται στη Διαύγεια και στην ιστοσελίδα του Προγράμματος.
Οι υποψήφιοι υποβάλουν τα δικαιολογητικά που αναφέρονται στην πρόσκληση εκδήλωσης ενδιαφέροντος
και επιλέγονται με κριτήρια που περιλαμβάνουν: 1) Βαθμό πτυχίου, 2) βαθμολογία στα προπτυχιακά μαθήματα
τα σχετικά με το αντικείμενο του Προγράμματος, 3) επίδοση στη διπλωματική εργασία εάν αυτή προβλέπεται
στο προπτυχιακό επίπεδο σπουδών, 4) τυχόν ερευνητική
δραστηριότητα του υποψηφίου, 5) αξιολόγηση συστατικών επιστολών, 6) επαρκή γνώση της Αγγλικής γλώσσας
σε επίπεδο τουλάχιστον Β2 με βάση το Κοινό Ευρωπαϊκό
πλαίσιο αναφοράς για τις γλώσσες και 7) την επίδοση
στην προσωπική συνέντευξη.
Άρθρο 10
Υποχρεώσεις και Δικαιώματα Μεταπτυχιακών
Φοιτητών (ΜΦ)
Οι ΜΦ οφείλουν να σέβονται και να τηρούν τον Κανονισμό Μεταπτυχιακών Σπουδών, τις αποφάσεις των ορ-
γάνων του Προγράμματος, του Πανεπιστημίου Κρήτης,
καθώς και την ακαδημαϊκή δεοντολογία.
Οι ΜΦ δικαιούνται τις παροχές που ορίζονται από την
κείμενη νομοθεσία σε συνδυασμό με τις ισχύουσες κάθε
φορά προϋποθέσεις και κριτήρια που ορίζει το Πανεπιστήμιο Κρήτης.
Άρθρο 11
Υποτροφίες
Οι ΜΦ μπορούν να διεκδικήσουν υποτροφίες της Ιατρικής Σχολής και άλλων Φορέων.
Άρθρο 12
Υλικοτεχνική Υποδομή
Η Ιατρική Σχολή του Πανεπιστημίου Κρήτης διαθέτει
την απαραίτητη υλικοτεχνική υποδομή (αίθουσες διδασκαλίας, αίθουσα πολυμέσων, τεχνικό και εργαστηρια-
κό εξοπλισμό, βιβλιοθήκη κ.λπ.) για τη λειτουργία του
Προγράμματος. Οι εκπαιδευτικές και οι ερευνητικές δραστηριότητες σχετικές με τη μεταπτυχιακή εργασία των
μεταπτυχιακών φοιτητών του Προγράμματος δύναται να
διεξάγονται στα ερευνητικά εργαστήρια των μελών ΔΕΠ
που συμμετέχουν στο Πρόγραμμα καθώς και των συνεργαζόμενων ειδικών επιστημόνων, ή και στις υπηρεσίες
υγείας της χώρας, και ενδεικτικά στα νοσοκομεία και τα
Κέντρα Υγείας του ΕΣΥ και στις υπηρεσίες Δημόσιας Υγείας του Υπουργείου Υγείας και της Τοπικής Αυτοδιοίκησης.
Τέλος, είναι δυνατόν να διεξάγονται σε αντίστοιχα ΑΕΙ
και υπηρεσίες υγείας του εξωτερικού, εφόσον εξασφαλίζεται ότι η ερευνητική εργασία θα γίνει υπό την εποπτεία
επιβλέποντος που το γνωστικό αντικείμενο εντάσσεται
στο πεδίο του Προγράμματος.
Άρθρο 13
Πηγές Χρηματοδότησης - Τέλη Φοίτησης
Η λειτουργία του Προγράμματος είναι δυνατόν να
χρηματοδοτείται από:
α) Τέλη φοίτησης.
β) Δωρεές, παροχές, κληροδοτήματα και κάθε είδους χορηγίες φορέων του δημόσιου τομέα, όπως
οριοθετείται στην περ. Α’ της παρ. 1 του άρθρου 14 του
ν. 4270/2014 (Α’ 143), ή του ιδιωτικού τομέα.
γ) Πόρους από ερευνητικά έργα ή προγράμματα.
δ) Ίδιους πόρους του Πανεπιστημίου Κρήτης.
ε) τον κρατικό προϋπολογισμό ή το πρόγραμμα δημοσίων επενδύσεων.
Για κάθε πλήρη κύκλο φοίτησης τα τέλη φοίτησης
ανέρχονται σε 2.000€ ανά φοιτητή.
Άρθρο 14
Χορηγούμενος Τίτλος
Είδος και Τύπος Διπλώματος Μεταπτυχιακών Σπουδών
Το είδος και ο τύπος του Διπλώματος Μεταπτυχιακών
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1078/15.02.2024
Σπουδών καθώς και του Παραρτήματος Διπλώματος θα
είναι σύμφωνα με τις αποφάσεις των αρμοδίων οργάνων
του Πανεπιστημίου Κρήτης.
Άρθρο 15
Μεταβατικές Διατάξεις
Οι εισαχθέντες μέχρι και το ακαδημαϊκό έτος 20222023 θα ολοκληρώσουν τις σπουδές τους σύμφωνα με
το πρόγραμμα σπουδών της προηγούμενης απόφασης
Συγκλήτου.
Όσα θέματα δεν ρυθμίζονται στην παρούσα απόφαση
θα ρυθμίζονται από τον Εσωτερικό Κανονισμό Λειτουργίας του Προγράμματος καθώς και από τα αρμόδια όρ-
γανα σύμφωνα με την κείμενη νομοθεσία.
Β) Κανονισμός Λειτουργίας Προγράμματος Μεταπτυχιακών Σπουδών με τίτλο «Δημόσια Υγεία - Πρωτοβάθμια
Φροντίδα Υγείας - Υπηρεσίες Υγείας»
Άρθρο 1
Γενικά
Η Ιατρική Σχολή του Πανεπιστημίου Κρήτης οργανώνει και λειτουργεί από το ακαδημαϊκό έτος 2023-2024,
Πρόγραμμα Μεταπτυχιακών Σπουδών (ΠΜΣ) (στο εξής
Πρόγραμμα) με τίτλο «Δημόσια Υγεία - Πρωτοβάθμια
Φροντίδα Υγείας- Υπηρεσίες Υγείας» σύμφωνα με τις
κείμενες διατάξεις και τις διατάξεις του ν. 4957/2022
(Α΄ 141).
Αντικείμενο του Προγράμματος είναι η δημιουργία
επιστημόνων (υγείας) με υψηλό επίπεδο δεξιοτήτων που
θα συμβάλλουν στη βελτίωση της ποιότητας και της αποτελεσματικότητας των υπηρεσιών υγείας με την χρήση
αρχών, μεθοδολογιών και εργαλείων από την Δημόσια
Υγεία και την Πρωτοβάθμια Φροντίδα Υγείας (ΠΦΥ).
Σκοπός του Προγράμματος είναι η ανάπτυξη ηγετών
που θα μπορούσαν να ασχοληθούν με τη Δημόσια Υγεία,
την ΠΦΥ και τις υπηρεσίες υγείας στα πεδία της έρευνας,
της εκπαίδευσης και της διοίκησης.
Μαθησιακά Αποτελέσματα/Προσόντα που αποκτώνται από την επιτυχή παρακολούθηση του Προγράμ-
ματος:
Το Πρόγραμμα περιλαμβάνει δύο αλληλένδετες συνιστώσες: τη θεωρητική και την ερευνητική: Η θεωρητική
κατάρτιση έχει στόχο να αποκτήσουν οι μεταπτυχιακοί
φοιτητές τις γνώσεις των βασικών γνωστικών πεδίων
της δημόσιας υγείας, της πρωτοβάθμιας φροντίδας υγείας, και των υπηρεσιών υγείας, όπως π.χ. επιδημιολογία,
βιοστατιστική, και αρχές διοίκησης υπηρεσιών υγείας.
Η ερευνητική κατάρτιση έχει στόχο να αποκτήσουν οι
μεταπτυχιακοί φοιτητές τις απαραίτητες γνώσεις για τη
μεθοδολογία της έρευνας αλλά και τις δεξιότητες για τη
συλλογή, επεξεργασία και αξιολόγηση δεδομένων που
αφορούν στην κατάσταση της υγείας του πληθυσμού,
στην αξιολόγηση των υπηρεσιών υγείας, αναφορικά με
τα γνωστικά αντικείμενα του Προγράμματος.
Άρθρο 2
Κατηγορίες Εισακτέων Πτυχιούχων Επιλογή Μεταπτυχιακών Φοιτητών (ΜΦ)
Στο Πρόγραμμα γίνονται δεκτοί: κάτοχοι πτυχίων του
πανεπιστημιακού ή του πρώην τεχνολογικού τομέα της
Ανώτατης Εκπαίδευσης, ή ακαδημαϊκά αναγνωρισμένων
τίτλων ανώτατων ιδρυμάτων της αλλοδαπής προερχόμενοι από Τμήματα Ιατρικής, Οδοντιατρικής, Φαρμακευ-
τικής, Νοσηλευτικής και άλλων Τμημάτων Επιστημών
Υγείας, Οικονομικών, Διοικητικών και Κοινωνικών Επιστημών και άλλων Τμημάτων συναφών αντικειμένων,
από Τμήματα το αντικείμενο των οποίων σχετίζεται με
δράσεις δημόσιας υγείας, πρωτοβάθμια φροντίδα υγείας
και διοίκησης υπηρεσιών υγείας καθώς και από Τμήματα
ή Σχολές με συναφή αντικείμενα.
Το Πρόγραμμα διοργανώνει διαδικασία επιλογής κατόπιν πρόσκλησης εκδήλωσης ενδιαφέροντος η οποία
αναρτάται στη Διαύγεια και στην ιστοσελίδα του Προγράμματος.
Τα δικαιολογητικά που πρέπει να υποβάλλει ένας
υποψήφιος είναι: 1) Αίτηση συμμετοχής, 2) Αντίγραφο
Πτυχίου ή Πτυχίων και Πιστοποιητικό ισοτιμίας από το
ΔΟΑΤΑΠ, για πτυχιούχους πανεπιστημίων του εξωτερικού (εφόσον υπάρχει). Σε διαφορετική περίπτωση η
διαπίστωση της αναγνώρισης του ιδρύματος της αλλοδαπής και του χορηγούμενου τίτλου ιδρύματος της
αλλοδαπής γίνεται από το Πανεπιστήμιο Κρήτης σύμφωνα με τις διατάξεις του άρθρου 304 του ν. 4957/2022,
3) Πιστοποιητικό αναλυτικής βαθμολογίας μαθημάτων,
4) Πιστοποιητικό γνώσης αγγλικής γλώσσας σε επίπεδο
τουλάχιστον Β2 με βάση το Κοινό Ευρωπαϊκό πλαίσιο
αναφοράς για τις γλώσσες.
Σε περίπτωση που ο τίτλος ή οι τίτλοι σπουδών του
υποψηφίου έχουν αποκτηθεί από Εκπαιδευτικό Ίδρυμα αγγλόφωνης χώρας ή αγγλόφωνου προγράμματος
σπουδών, δεν απαιτείται η προσκόμιση πιστοποιητικών
γλωσσομάθειας, 5) Κατάλογος δημοσιεύσεων ή επιστημονικών εργασιών (εφόσον υπάρχουν), 6) Τουλάχιστον
μία συστατική επιστολή.
Οι υποψήφιοι που έχουν εκδηλώσει ενδιαφέρον για το
Πρόγραμμα καλούνται σε συνέντευξη. Στόχος των συνεντεύξεων είναι να διαπιστωθεί ποιοι υποψήφιοι είναι
ικανοί να ανταποκριθούν ουσιαστικά στις απαιτήσεις
του Προγράμματος, συνεκτιμώντας το κίνητρο και το
ενδιαφέρον αλλά και τη συνολικότερη συγκρότηση και
επιστημονική επάρκειά τους σε σχέση με το αντικείμενο
της Δημόσιας Υγείας, της ΠΦΥ και των Υπηρεσιών Υγείας.
Διδάσκοντες του Προγράμματος που δεν είναι μέλη
της Επιτροπής Επιλογής μπορεί να είναι παρόντες, κατά
τη διάρκεια των συνεντεύξεων των υποψηφίων φοιτητών χωρίς όμως να έχουν δικαίωμα να υποβάλλουν
ερωτήσεις στους υποψηφίους.
Οι υποψήφιοι επιλέγονται με κριτήρια που περιλαμβάνουν: 1) Βαθμό πτυχίου, 2) βαθμολογία στα προπτυχιακά
μαθήματα τα σχετικά με το αντικείμενο του Προγράμματος, 3) επίδοση στη διπλωματική εργασία εάν αυτή
προβλέπεται στο προπτυχιακό επίπεδο σπουδών, 4)
τυχόν ερευνητική δραστηριότητα του υποψηφίου, 5)
αξιολόγηση συστατικών επιστολών, 6) επαρκή γνώση
της Αγγλικής γλώσσας σε επίπεδο τουλάχιστον Β2 με
βάση το Κοινό Ευρωπαϊκό πλαίσιο αναφοράς για τις
γλώσσες. Από την υποχρέωση αυτή εξαιρούνται οι κάτοχοι προπτυχιακού ή μεταπτυχιακού τίτλου σπουδών
Αγγλόφωνου Πανεπιστημίου και 7) επίδοση στην προσωπική συνέντευξη.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1078/15.02.2024
Τα παραπάνω κριτήρια συνεκτιμώνται σε βαθμολογική
κλίμακα αξιολόγησης 1-10 (με το 10 να είναι η υψηλότερη βαθμολογία).
Σε περίπτωση ισοβαθμίας οι υποψήφιοι γίνονται δεκτοί ως υπεράριθμοι.
Η αξιολόγηση για την αποδοχή Μεταπτυχιακών Φοιτητών (ΜΦ) στο Πρόγραμμα, γίνεται από 5μελήΕπιτροπή
Επιλογής η οποία ορίζεται από τη Συνέλευση της Ιατρικής Σχολής.
Μετά την ολοκλήρωση των συνεντεύξεων, η Επιτροπή
Επιλογής καταρτίζει τους αρχικούς πίνακες των επιτυχόντων και τυχόν επιλαχόντων φοιτητών με βάση τη
σειρά κατάταξης με φθίνουσα σειρά. Οι πίνακες αυτοί
δημοσιοποιούνται στην ιστοσελίδα του Προγράμματος.
Τυχόν ενστάσεις (οι οποίες πρέπει να είναι αιτιολογημένες και συγκεκριμένες) γίνονται μέσα σε 7 ημέρες
από την ημερομηνία ανακοίνωσης των αρχικών πινάκων,
εξετάζονται από 3μελή Επιτροπή Ενστάσεων η οποία
ορίζεται από τη Συνέλευση της Ιατρικής Σχολής.
Τα πρακτικά της Επιτροπής Επιλογής, υπογεγραμμένα
από όλα τα μέλη της, διαβιβάζονται με ευθύνη του Προέδρου της στη Συνέλευση της Ιατρικής Σχολής, η οποία
εγκρίνει και επικυρώνει τα τελικά αποτελέσματα. Οι επιτυχόντες κατατάσσονται κατά φθίνουσα σειρά επιτυχίας
και οι τυχόν επιλαχόντες αντιστοίχως.
Οι οριστικοί πίνακες επιτυχόντων και τυχόν επιλαχόντων φοιτητών αναρτώνται στην ιστοσελίδα του Προ-
γράμματος.
Εφόσον Μεταπτυχιακός Φοιτητής που έχει επιλεχθεί
να φοιτήσει στο Πρόγραμμα ενημερώσει εγγράφως ή
ηλεκτρονικά τη Γραμματεία του Προγράμματος ότι δεν
επιθυμεί εν τέλει να εγγραφεί, ή παρέλθει η ημερομηνία
εγγραφής, και διαπιστωμένα η μη εγγραφή του δεν οφείλεται σε λόγους ανωτέρας βίας, τότε με απόφαση του
αρμοδίου οργάνου οι κενές θέσεις επιτυχόντων δύναται
να καλυφθούν από τους επιλαχόντες, εφόσον υπάρχουν,
σύμφωνα με τη σειρά κατάταξής τους.
Οι εγγραφές των ΜΦ στο Πρόγραμμα διεξάγονται στις
αρχές του α’ χειμερινού εξαμήνου σπουδών.
Ειδική μέριμνα λαμβάνεται για την υποστήριξη των
αλλοδαπών μεταπτυχιακών φοιτητών/τριών. Για τον
σκοπό αυτό το Πρόγραμμα συνεργάζεται καθ’ όλη τη
διάρκεια των σπουδών τους με τη Μονάδα Υποστήριξης
Αλλοδαπών Φοιτητών και μεριμνά για την ομαλή τους
ένταξη στο ακαδημαϊκό περιβάλλον.
Για τους επιτυχόντες/ούσες που ανήκουν στην κατηγορία ΑΜΕΑ ή ατόμων με ειδικές εκπαιδευτικές ανάγκες, το
Πρόγραμμα συνεργάζεται με τη Μονάδα Ισότιμης Πρόσβασης Ατόμων με Αναπηρία και Ειδικές Εκπαιδευτικές
Ανάγκες.
Απαραίτητη προϋπόθεση εγγραφής στο Πρόγραμμα
είναι: α) η προσκόμιση πτυχίου ή βεβαίωσης εκπλήρωσης των προϋποθέσεων απόκτησης πτυχίου του ΜΦ από
τη Γραμματεία του Τμήματος που προέρχεται ο ΜΦ, β)
να έχει διαπιστωθεί η αναγνώριση του ιδρύματος της
αλλοδαπής και του χορηγούμενου τίτλου ιδρύματος της
αλλοδαπής του ΜΦ από τον ΔΟΑΤΑΠ, γ) η καταβολή της
πρώτης δόσης των τελών φοίτησης.
Άρθρο 3
Όργανα του Προγράμματος
Για την οργάνωση και τη λειτουργία του Προγράμματος αρμόδια όργανα είναι τα εξής:
1. Η Συνέλευση της Ιατρικής Σχολής.
Η Συνέλευση της Ιατρικής Σχολής έχει τις ακόλουθες
αρμοδιότητες:
α) Συγκροτεί Επιτροπές για την αξιολόγηση των αιτήσεων των υποψηφίων μεταπτυχιακών φοιτητών και
εγκρίνει την εγγραφή αυτών στο Πρόγραμμα,
β) αναθέτει το διδακτικό έργο στους διδάσκοντες του
Προγράμματος,
γ) εισηγείται προς τη Σύγκλητο την τροποποίηση της
απόφασης ίδρυσης του Προγράμματος, καθώς και την
παράταση της διάρκειας του Προγράμματος,
δ) συγκροτεί εξεταστικές επιτροπές για την εξέταση
των διπλωματικών εργασιών των μεταπτυχιακών φοιτητών και ορίζει τον επιβλέποντα ανά εργασία,
ε) διαπιστώνει την επιτυχή ολοκλήρωση της φοίτησης,
προκειμένου να απονεμηθεί ο τίτλος του Προγράμματος,
στ) εγκρίνει τον απολογισμό του Προγράμματος κατόπιν εισήγησης της Συντονιστικής Επιτροπής (Σ.Ε.).
Με απόφαση της Συνέλευσης της Ιατρικής Σχολής οι
αρμοδιότητες των περ. α) και δ) δύναται να μεταβιβάζονται στη Σ.Ε. του Προγράμματος.
Ασκεί κάθε άλλη αρμοδιότητα που προβλέπεται από
τις διατάξεις του Κεφαλαίου Θ του ν. 4957/2022.
2. Η Συντονιστική Επιτροπή (Σ.Ε.)
Αποτελείται από τον Διευθυντή του Προγράμματος
και τέσσερα (4) μέλη Διδακτικού Ερευνητικού Προσωπικού (Δ.Ε.Π.) της Ιατρικής Σχολής, που έχουν συναφές
γνωστικό αντικείμενο με αυτό του Προγράμματος και
αναλαμβάνουν διδακτικό έργο στο Πρόγραμμα. Τα μέλη
της Σ.Ε. καθορίζονται με απόφαση της Συνέλευσης της
Ιατρικής Σχολής.
Η Σ.Ε. είναι αρμόδια για την παρακολούθηση και τον
συντονισμό της λειτουργίας του Προγράμματος και ιδίως:
α) Καταρτίζει τον αρχικό ετήσιο προϋπολογισμό του
Προγράμματος και τις τροποποιήσεις του, εφόσον το
Πρόγραμμα διαθέτει πόρους σύμφωνα με το άρθρο 84
του ν. 4957/2022 και εισηγείται την έγκρισή του προς την
Επιτροπή Ερευνών του Ειδικού Λογαριασμού Κονδυλίων
Έρευνας (Ε.Λ.Κ.Ε.),
β) καταρτίζει τον απολογισμό του Προγράμματος και
εισηγείται την έγκρισή του προς τη Συνέλευση της Ιατρικής Σχολής,
γ) εγκρίνει τη διενέργεια δαπανών του Προγράμματος,
δ) εισηγείται προς τη Συνέλευση της Ιατρικής Σχολής
την κατανομή του διδακτικού έργου, καθώς και την ανάθεση διδακτικού έργου στις κατηγορίες διδασκόντων
του άρθρου 83 του ν. 4957/2022,
ε) εισηγείται προς τη Συνέλευση της Ιατρικής Σχολής
την πρόσκληση Επισκεπτών Καθηγητών για την κάλυψη
διδακτικών αναγκών του Προγράμματος,
στ) καταρτίζει σχέδιο για την τροποποίηση του προγράμματος σπουδών, το οποίο υποβάλλει προς τη Συ-
νέλευση της Ιατρικής Σχολής,
ζ) εισηγείται προς τη Συνέλευση της Ιατρικής Σχολής
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1078/15.02.2024
την ανακατανομή των μαθημάτων μεταξύ των ακαδημαϊκών εξαμήνων, καθώς και θέματα που σχετίζονται με την
ποιοτική αναβάθμιση του προγράμματος σπουδών. Στη
Σ.Ε. δύναται να συμμετέχουν Ομότιμοι ή αφυπηρετήσαντες Καθηγητές της Ιατρικής Σχολής, εφόσον παρέχουν
διδακτικό έργο στο Πρόγραμμα.
Η θητεία της Σ.Ε. είναι διετής.
3. Ο Διευθυντής του Προγράμματος
Προέρχεται από τα μέλη Δ.Ε.Π. της Ιατρικής Σχολής,
είναι κατά προτεραιότητα βαθμίδας Καθηγητή ή Αναπληρωτή Καθηγητή και ορίζεται με απόφαση της Συ-
νέλευσης της Ιατρικής Σχολής για διετή θητεία, με δυνατότητα ανανέωσης χωρίς περιορισμό. Ο Διευθυντής
του Προγράμματος καθώς και τα μέλη της Σ.Ε. και δεν
δικαιούνται αμοιβής ή οποιασδήποτε αποζημίωσης για
την εκτέλεση των αρμοδιοτήτων που τους ανατίθενται
και σχετίζεται με την εκτέλεση των καθηκόντων τους.
Ο Διευθυντής του Προγράμματος έχει τις ακόλουθες
αρμοδιότητες:
α) Προεδρεύει της Σ.Ε., συντάσσει την ημερήσια διάταξη και συγκαλεί τις συνεδριάσεις της,
β) εισηγείται τα θέματα που αφορούν στην οργάνωση
και λειτουργία του Προγράμματος προς τη Συνέλευση
της Ιατρικής Σχολής,
γ) εισηγείται προς τη Σ.Ε. και τα λοιπά όργανα του Προγράμματος και του Α.Ε.Ι. θέματα σχετικά με την αποτε-
λεσματική λειτουργία του Προγράμματος,
δ) ορίζεται ως Επιστημονικά Υπεύθυνος/η του έργου - προγράμματος έναντι του ΕΛΚΕ σύμφωνα με το
άρθρο 234 του ν. 4957/2022 και ασκεί τις αντίστοιχες
αρμοδιότητες,
ε) παρακολουθεί την υλοποίηση των αποφάσεων των
οργάνων του Προγράμματος και του Εσωτερικού Κανονισμού μεταπτυχιακών και διδακτορικών προγραμμάτων
σπουδών, καθώς και την παρακολούθηση εκτέλεσης του
προϋπολογισμού του Προγράμματος,
στ) ασκεί οποιαδήποτε άλλη αρμοδιότητα, η οποία
ορίζεται στην απόφαση ίδρυσης του Προγράμματος.
Κατά τη λήξη της θητείας της Σ.Ε., με ευθύνη του απερχόμενου Διευθυντή, συντάσσεται αναλυτικός απολογι-
σμός του ερευνητικού και εκπαιδευτικού έργου του Προγράμματος, καθώς και των λοιπών δραστηριοτήτων του,
με στόχο την αναβάθμιση των σπουδών, την καλύτερη
αξιοποίηση του ανθρώπινου δυναμικού, τη βελτιστοποίηση των υφιστάμενων υποδομών και την κοινωνικά
επωφελή χρήση των διαθέσιμων πόρων του Προγράμματος. Ο απολογισμός κατατίθεται στην Ιατρική Σχολή.
Με απόφαση του αρμοδίου κατά περίπτωση οργάνου
δύναται να ορίζεται και ένας αναπληρωτής Επιστημονικά
Υπεύθυνος/η από τα μέλη ΔΕΠ που συμμετέχουν στο
Πρόγραμμα.
Σε περίπτωση παραίτησης ή απώλειας για οποιοδήποτε λόγο του Διευθυντή του Προγράμματος, τα χρέη
αναλαμβάνει το αρχαιότερο μέλος ΔΕΠ κατά προτεραιότητα της βαθμίδας του Καθηγητή, του Αναπληρωτή, και
εφόσον δεν υπάρχει, του μόνιμου Επίκουρου.
Η αρχαιότητα καθορίζεται σύμφωνα με το ΦΕΚ διορισμού στην αντίστοιχη βαθμίδα. Ο ασκών χρέη Διευθυντή
έχει τις αρμοδιότητες του Διευθυντή έως τον ορισμό τακτικού και ο οποίος πραγματοποιείται εντός τριών μηνών
από την παραίτηση ή την απώλεια. Σε περίπτωση που
έχει οριστεί αναπληρωτής Επιστημονικά Υπεύθυνος,
τότε αυτός αναλαμβάνει χρέη Διευθυντή έως τον ορισμό τακτικού Διευθυντή.
Άρθρο 4
Χρονική Διάρκεια και Αναλυτικό Πρόγραμμα
Σπουδών
Η χρονική διάρκεια σπουδών για την απονομή του
Δ.Μ.Σ. ορίζεται σε τέσσερα (4) ακαδημαϊκά εξάμηνα.
Για την επιτυχή ολοκλήρωση του Προγράμματος και
την απονομή του ΔΜΣ απαιτούνται 120 ECTS: α) 60 ECTS
από την επιτυχή παρακολούθηση των μαθημάτων (Α’ &
Β’ Εξάμηνο), β) 30 ECTS από τη συγγραφή και υποβολή
του πρωτοκόλλου και τη συλλογή δεδομένων για τη μεταπτυχιακή εργασία (Γ’ εξάμηνο) και γ) 30 ECTS από την
επιτυχή εκπόνηση και παρουσίαση της μεταπτυχιακής
εργασίας (Δ’ Εξάμηνο).
Το Ενδεικτικό Πρόγραμμα Σπουδών είναι ως ακολούθως:
Τίτλος Μαθήματος
Ειδίκευση
Δημόσια
Υγεία
και ΠΦΥ
Υπηρεσίες
Υγείας
ECTS
ECTS
Α’ Εξάμηνο
Εισαγωγή στη Δημόσια Υγεία και στην
Πρωτοβάθμια Φροντίδα Υγείας
Επιδημιολογία Ι
Βιοστατιστική Ι
Μεθοδολογία της Έρευνας
Υπηρεσίες Υγείας
Σύνολο Α’ Εξαμήνου
Β’ Εξάμηνο
Επιδημιολογία Λοιμωδών Νοσημάτων
Επιδημιολογία ΙΙ
Βιοστατιστική ΙΙ
Οικονομική Αξιολόγηση Υπηρεσιών
Υγείας
Δίκαιο και Υπηρεσίες Υγείας
Διοίκηση Υπηρεσιών Υγείας
Σύνολο Β’ Εξαμήνου
Γ’ Εξάμηνο
Συγγραφή Πρωτοκόλλου και Συλλογή Δεδομένων για τη Μεταπτυχιακή
Εργασία
Σύνολο Γ’ Εξαμήνου
Δ’ Εξάμηνο
Εκπόνηση και Συγγραφή της Μεταπτυχιακής Εργασίας
Σύνολο Δ’ Εξαμήνου
ΣΥΝΟΛΟ ECTS
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1078/15.02.2024
Αναλυτικά:
Μαθήματα Α’ Εξαμήνου:
Εισαγωγή στη Δημόσια Υγεία και στην Πρωτοβάθμια
Φροντίδα Υγείας - 6 ECTS
Το μάθημα αυτό παρέχει στους φοιτητές μια ευρεία
εισαγωγή στο πεδίο της δημόσιας και της Πρωτοβάθμιας
Φροντίδας Υγείας και στις βασικές μεθόδους και προσεγγίσεις που την συναποτελούν. Στο περιεχόμενο του μα-
θήματος εντάσσεται η διδασκαλία των βασικών αρχών
της Δημόσιας Υγείας και της Πρωτοβάθμιας Φροντίδας
Υγείας, η διασύνδεση μεταξύ ΔΥ και ΠΦΥ, οι βασικές
αρχές προαγωγής υγείας και πρόληψης, οι ανισότητες
στην υγεία, οι κοινωνικοί προσδιοριστές της υγείας, η
διατομεακή συνεργασία και η διαχείριση επιδημιολογικών δεδομένων στην ΠΦΥ.
Το μάθημα αυτό επιδιώκει το να κατανοήσουν οι φοιτητές την έννοια και τη σημασία της εκτίμησης των ανα-
γκών υγείας του πληθυσμού και πληθυσμιακών ομάδων
με ιδιαίτερα προβλήματα, τους κύριους κοινωνικούς,
συμπεριφορικούς και ψυχολογικούς παράγοντες που
προσδιορίζουν το επίπεδο υγείας στον πληθυσμό, τις μεθόδους παρέμβασης και τη συμβολή διαφορετικών επι-
στημονικών προσεγγίσεων για τη βελτίωση της υγείας.
Επιδημιολογία I - 6 ECTS
Το μάθημα αυτό παρέχει στους φοιτητές το θεωρητικό
υπόβαθρο αλλά και πρακτικές δεξιότητες για την επίλυση θεμάτων που σχετίζονται με την επιδημιολογία. Στο
περιεχόμενο του μαθήματος εντάσσονται ενότητες όπως
η εισαγωγή στην επιδημιολογία, οι τύποι επιδημιολογικών μελετών, οι προοπτικές μελέτες, οι μελέτες ασθενών
μαρτύρων, οι μελέτες επιπολασμού και ο τρόπος σχεδιασμού μιας επιδημιολογικής μελέτης. Το μάθημα αυτό
επιδιώκει το να εξοικειωθούν οι φοιτητές με τους τύπους
επιδημιολογικών μελετών, να είναι σε θέση να αποτιμούν
την ποιότητα της επιδημιολογικής έρευνας, να μάθουν
τις βασικές μεθόδους επιδημιολογικής έρευνας και να
μπορούν να περιγράψουν τα πλεονεκτήματα και μειονεκτήματα διαφορετικών τύπων ερευνών.
Βιοστατιστική Ι - 6 ECTS
Το μάθημα αυτό παρέχει στους φοιτητές το θεωρητικό
υπόβαθρο αλλά και πρακτικές δεξιότητες που αφορούν
το επιστημονικό πεδίο της βιοστατιστικής. Στο περιεχόμενο του μαθήματος εντάσσονται η περιγραφική στατι-
στική, η εισαγωγή στη στατιστική συμπερασματολογία,
η ανάλυση ποσοτικών και ποιοτικών δεδομένων και η
συσχέτιση ποσοτικών μεταβλητών. Στο τέλος του μαθήματος οι φοιτητές θα πρέπει να έχουν αποκτήσει την
ικανότητα ερμηνείας των αποτελεσμάτων στατιστικών
αναλύσεων, την ικανότητα για τεκμηριωμένη κριτική
αξιολόγηση της στατιστικής μεθοδολογίας, και την ευχέρεια στη χρήση του στατιστικού πακέτου SPSS για την
στατιστική επεξεργασία ερευνητικών δεδομένων.
Μεθοδολογία της έρευνας - 6 ECTS
Σε αυτό το μάθημα, οι φοιτητές εισάγονται στις μεθόδους και τις διαδικασίες της έρευνας, ξεκινώντας από τη
διαμόρφωση του ερευνητικού ερωτήματος και προχωρώντας στο σχεδιασμό του ερευνητικού πρωτοκόλλου,
τη διεξαγωγή της έρευνας στο πεδίο και την αναφορά
των αποτελεσμάτων της. Μέσω πρακτικών παραδειγμάτων, οι φοιτητές θα έρθουν σε επαφή με τα βασικά
είδη έρευνας (ποσοτική/ποιοτική), τις τεχνικές ανασκόπησης και κριτικής αξιολόγησης της βιβλιογραφίας, τις
μεθόδους ανάπτυξης και εφαρμογής μιας ερευνητικής
στρατηγικής (επιλογή πληθυσμού, δειγματοληψία, μέγεθος δείγματος, εργαλεία συλλογής δεδομένων, ανάλυση
δεδομένων) και τη συγγραφή επιστημονικών κειμένων
(πρόταση για χρηματοδότηση, ερευνητικό πρωτόκολλο,
αναφορά/παραδοτέο, επιστημονικό άρθρο).
Υπηρεσίες Υγείας - 6 ECTS
Το μάθημα αυτό παρέχει στους φοιτητές τις γνώσεις
για την οργάνωση και λειτουργία των συστημάτων υγείας και των επιμέρους υπηρεσιών υγείας. Στο περιεχόμενο
του μαθήματος εντάσσονται οι βασικές αρχές οργάνωσης ενός συστήματος υγείας, οι δεξιότητες επικοινωνίας
και διαχείρισης ανθρώπινου Δυναμικού, βασικές αρχές
επαγγελματισμού, μοντέλα οργάνωσης υπηρεσιών υγείας, και αρχές διοίκησης υπηρεσιών υγείας.
Το μάθημα αυτό επιδιώκει το να εξοικειωθούν οι φοιτητές με τις βασικές αρχές οργάνωσης ενός συστήματος
υγείας, να είναι σε θέση να αναγνωρίζουν επιδράσεις
ανάμεσα στα μέσα πληροφόρησης και στις ανάγκες
υπηρεσιών υγείας στην κοινότητα, να προσεγγίζουν
την έννοια του επισκέπτη/ασθενή με όρους κλινικής
και διοικητικής ευθύνης και να είναι σε θέση να κατανοήσουν έννοιες και ορισμούς στην έρευνα υπηρεσιών
υγείας καθώς και αξιών, όπως ο επαγγελματισμός και η
συνεργασία.
Μαθήματα Β’ Εξαμήνου
Κατεύθυνση Δημόσια Υγεία και ΠΦΥ Επιδημιολογία
Λοιμωδών Νοσημάτων - 10 ECTS
Σε αυτό το μάθημα, οι φοιτητές εστιάζουν στις αρχές
και τις μεθόδους της επιδημιολογίας λοιμωδών νοσημάτων. Μέσω πρακτικών παραδειγμάτων, οι φοιτητές
θα έρθουν σε επαφή με τα ιδιαίτερα επιδημιολογικά χαρακτηριστικά των λοιμωδών νοσημάτων, θα εξοικειω-
θούν με τις μεθόδους εκτίμησης του κινδύνου εξάρσεων
κρουσμάτων και επιδημιών για την ιεράρχηση δράσεων
διερεύνησης και ελέγχου, θα αποκτήσουν δεξιότητες
σχετικά με τη συλλογή επεξεργασία, ανάλυση δεδομένων για τη διαμόρφωση υποθέσεων διερεύνησης
επιδημίας, θα εισαχθούν στις αρχές και μεθόδους της
επιδημιολογικής επιτήρησης λοιμωδών νόσων και θα
εξοικειωθούν με τη χρήση πληροφοριών από εκτενείς
βάσεις δεδομένων με τελικό στόχο την ενίσχυση της
ικανότητάς τους να συμμετέχουν στην ανάπτυξη παρεμβάσεων και στη λήψη αποφάσεων Δημόσιας Υγείας
με εστίαση στα λοιμώδη νοσήματα.
Επιδημιολογία IΙ - 10 ECTS
Στο μάθημα αυτό παρέχεται η διδασκαλία προχωρημένων μεθόδων επιδημιολογικής έρευνας και η παρου-
σίαση κεντρικών θεμάτων έρευνας στο χώρο ειδικών
θεμάτων επιδημιολογίας, όπως π.χ. η περιβαλλοντική
επιδημιολογία και η φαρμακοεπαγρύπνηση, ενώ παρουσιάζονται διεξοδικά ειδικές ασκήσεις ανάλυσης επιδη-
μιολογικών δεδομένων.
Στο τέλος του μαθήματος οι φοιτητές θα πρέπει να
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1078/15.02.2024
γνωρίζουν τις δυνατότητες διαφορετικών μεθόδων επιδημιολογικής έρευνας, να είναι σε θέση να σχεδιάσουν
ένα πρωτόκολλο επιδημιολογικής έρευνας, να μπορούν
να κάνουν αυτόνομα μία βασική ανάλυση επιδημιολογικών δεδομένων και να μπορούν να αξιολογήσουν βασι-
κά στοιχεία διερεύνησης λοιμωδών και μη νοσημάτων.
Βιοστατιστική ΙΙ - 10 ECTS
Στο μάθημα αυτό παρέχεται η διδασκαλία προχωρημένων μεθόδων της βιοστατιστικής. Στο περιεχόμενο
του μαθήματος εντάσσονται η ανάλυση διακύμανσης, η
γραμμική και πολλαπλή παλινδρόμηση και η λογιστική
παλινδρόμηση. Στο τέλος του μαθήματος οι φοιτητές θα
πρέπει να είναι σε θέση να εφαρμόσουν τις κυριότερες
τεχνικές πολυμεταβλητής ανάλυσης ποσοτικών και ποιοτικών δεδομένων, να μπορούν να αξιολογήσουν κριτικά
δημοσιευμένες εργασίες και να μπορούν να επιλέξουν
την ενδεδειγμένη μέθοδο ανάλυσης σε μία μελέτη.
Κατεύθυνση Υπηρεσίες Υγείας
Οικονομική Αξιολόγηση Υπηρεσιών Υγείας - 10 ECTS
Το μάθημα αυτό παρέχει στους φοιτητές τις απαραίτητες γνώσεις σχετικά με την οικονομική αξιολόγηση
των υπηρεσιών υγείας. Πιο συγκεκριμένα, οι θεματικές
που αναλύονται στο μάθημα είναι οι τεχνικές και οι μέθοδοι οικονομικής αξιολόγησης στις υπηρεσίες υγείας,
οι βασικές μέθοδοι προσδιορισμού κόστους, η χρήση
της οικονομικής αξιολόγησης στη λήψη απόφασης για
την πολιτική υγείας, η χρήση των τεχνολογιών υγείας, η
αξιολόγηση αποτελεσμάτων υγείας.
Το μάθημα αυτό επιδιώκει το να αποκτήσουν οι φοιτητές εξοικείωση με ορισμούς και έννοιες που διέπουν
τα οικονομικά της υγείας και της διαχείρισης πόρων, να
είναι σε θέση να κατανοήσουν το φορτίο χρόνιων νοσημάτων ή υγειονομικά επιτακτικών καταστάσεων με
όρους εκτίμησης κόστους, να εξοικειωθούν με τη μεθοδολογία και τις τεχνικές της οικονομικής αξιολόγησης
και να αποκτήσουν εμπειρία στο σχεδιασμό ερευνητικών
πρωτοκόλλων με πυλώνες την κλινική και οικονομική
τεκμηρίωση.
Δίκαιο και υπηρεσίες Υγείας - 10 ECTS
Το μάθημα αυτό αποτελεί μια εισαγωγή στις βασικές έννοιες του δικαίου της υγείας και της νομοθεσίας που διέπει
τη λειτουργία των υπηρεσιών υγείας. Πιο συγκεκριμένα,
οι θεματικές που αναλύονται στο μάθημα είναι η εξέλιξη της ιατρικής νομοθεσίας στο πέρασμα των αιώνων, η
εισαγωγή στο Δίκαιο Υγείας, η θεσμική κατοχύρωση των
δικαιωμάτων του ασθενούς και των φροντιστών, ειδικά
ζητήματα του Κώδικα Ιατρικής Δεοντολογίας και διλήμματα Βιοηθικής, και το ιατρικό απόρρητο. Το μάθημα αυτό
επιδιώκει το να εξοικειωθούν οι φοιτητές με την εθνική,
ευρωπαϊκή και διεθνή νομοθεσία για την υγεία, αλλά και
να κατανοήσουν βασικές έννοιες που σχετίζονται με το
δίκαιο της υγείας, τη συνταγματική θεμελίωση και τις νομοθετικές ρυθμίσεις για την υγεία, και τη σημασία των
κανόνων και αρχών του διεθνούς και ευρωπαϊκού κοινοτικού δικαίου στην οργάνωση και λειτουργία υπηρεσιών
υγείας με προδιαγραφές υψηλής ποιότητας.
Διοίκηση Υπηρεσιών Υγείας - 10 ECTS
Το μάθημα αυτό παρέχει στους φοιτητές το θεωρητικό
υπόβαθρο και τις έννοιες στη διοίκηση (management)
των υπηρεσιών υγείας καθώς και τις γνώσεις για τις διαφορετικές μεθόδους και εργαλεία που χρησιμοποιεί το
γνωστικό πεδίο της διοίκησης των υπηρεσιών υγείας.
Στο περιεχόμενο του μαθήματος εντάσσονται θεματικές όπως η ηγεσία και η λήψη αποφάσεων, η διοίκηση
ανθρώπινου δυναμικού, ο ρόλος του management και
η επίλυση και διαχείριση κρίσεων, οι τεχνικές επικοινωνίας στις υπηρεσίες υγείας. Το μάθημα αυτό επιδιώκει το
να κατανοήσουν οι φοιτητές ορισμούς και έννοιες που
διέπουν τις υπηρεσίες υγείας, να είναι σε θέση να διακρίνουν την επίδραση της αξιολόγησης στο να καταστεί
πιο πρόσφορη λειτουργικά μια δέσμη υπηρεσιών υγείας,
να εστιάσουν στην έννοια της ηγεσίας και της λήψης
απόφασης και να μπορούν να συζητήσουν ζητήματα
ασφάλειας των υπηρεσιών με όρους εκπαίδευσης και
τεκμηρίωσης.
Ως γλώσσα της διδασκαλίας του Προγράμματος ορίζεται η ελληνική. Ως γλώσσα της συγγραφής της μεταπτυ-
χιακής εργασίας ορίζεται η ελληνική ή η αγγλική.
Το Πρόγραμμα είναι πλήρους φοίτησης και η παρακολούθηση υποχρεωτική. Το σύνολο των απουσιών ανά
μάθημα δεν επιτρέπεται να ξεπερνά το 1/3 των προσφερόμενων διδακτικών ωρών του μαθήματος.
Η εκπαιδευτική διαδικασία του Προγράμματος πραγματοποιείται με φυσική παρουσία των φοιτητών. Δύνα-
ται με απόφαση της Συνέλευσης της Ιατρικής Σχολής
μετά από αιτιολογημένη εισήγηση της Σ.Ε. του Προγράμματος, να προσφερθούν μαθήματα με σύγχρονη εξ απο-
στάσεως διδασκαλία σε ποσοστό που δεν θα υπερβαίνει
το είκοσι πέντε τοις εκατό (25%) των πιστωτικών μονάδων του Προγράμματος.
Κατά τη διάρκεια των σπουδών του, ο Μεταπτυχιακός
Φοιτητής:
Παρακολουθεί και εξετάζεται στα οκτώ (8) υποχρεωτικά μαθήματα του α’ και β’ εξαμήνου σπουδών.
Συντάσσει, υποβάλλει το ερευνητικό πρωτόκολλο και
συλλέγει τα δεδομένα για τη μεταπτυχιακή εργασία στο
γ’ εξάμηνο σπουδών.
Εκπονεί και παρουσιάζει τη μεταπτυχιακή εργασία στο
δ’ εξάμηνο σπουδών.
Παρακολουθεί και συμμετέχει στα σεμινάρια, στη βιβλιογραφική ενημέρωση και σε όποιες άλλες επιστημο-
νικές εκδηλώσεις πραγματοποιούνται από τα μέλη ΔΕΠ
του Προγράμματος.
Υπεύθυνοι μαθημάτων ορίζονται μέλη ΔΕΠ της Ιατρικής Σχολής του ΠΚ ή άλλων Τμημάτων του ΠΚ ή άλλων
Πανεπιστημίων ή ομότιμοι καθηγητές.
Για να προσφερθεί μία κατεύθυνση πρέπει να την επιλέξει τουλάχιστον το 30% των φοιτούντων. Η ΣΕ είναι
δυνατόν να διαφοροποιήσει το ποσοστό αυτό, για την
εύρυθμη λειτουργία του Προγράμματος.
Βαθμολογία μαθημάτων - εργασιών και Βαθμολογική
κλίμακα
Ο Μ.Φ. βαθμολογείται με την κλίμακα του 10 με βαθμό
προβιβάσιμο το 5.0.
Επανεξέταση μαθημάτων (σε περίπτωση αποτυχίας)
Σε περίπτωση αποτυχίας στις εξετάσεις ο/η ΜΦ έχει
τη δυνατότητα να επανεξεταστεί άλλες 2 φορές. Σε περίπτωση τρίτης αποτυχίας στις εξετάσεις, η Σ.Ε. μπορεί
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1078/15.02.2024
να εισηγηθεί στη Συνέλευση της Ιατρικής Σχολής τη διαγραφή του/της ΜΦ.
Μεταπτυχιακή Εργασία
Ο/Η ΜΦ υποβάλλει στη Γραμματεία του Προγράμματος στο γ’ εξάμηνο σπουδών, αίτηση προς τη Συντονι-
στική Επιτροπή στην οποία αναγράφεται ο προτεινόμενος τίτλος της εργασίας, μία σύντομη περίληψη της
προτεινόμενης εργασίας, ο προτεινόμενος επιβλέπων
καθώς και τα υπόλοιπα μέλη της Τριμελούς Εξεταστικής
Επιτροπής τα οποία πρέπει να έχουν την ίδια ή συναφή
επιστημονική ειδικότητα με το γνωστικό αντικείμενο
του Προγράμματος.
Το θέμα της ΜΔΕ και η Τριμελής Εξεταστική Επιτροπή εγκρίνονται από τη Συνέλευση της Ιατρικής Σχολής
έπειτα από τεκμηριωμένη εισήγηση ότι το αντικείμενο
της εργασίας είναι ίδιο ή συναφές με το περιεχόμενο
σπουδών του Προγράμματος και την επιστημονική ειδικότητα των μελών της Τριμελούς Εξεταστικής Επιτροπής.
Επιπλέον, δύναται να οριστούν 1-2 συνεπιβλέποντες
της εργασίας. Ο κύριος επιβλέπων της εργασίας είναι
απαραίτητα και μέλος της εξεταστικής επιτροπής.
Συμβουλευτική Επιτροπή: παράλληλα, δύναται να
οριστεί και μια επιστημονική επιτροπή παρακολούθησης (Συμβουλευτική Επιτροπή) της μεταπτυχιακής ερ-
γασίας, η οποία αποτελείται από μέλη της ΣΕ, μέλη ΔΕΠ
της Ιατρικής Σχολής του Πανεπιστημίου Κρήτης ή μέλη
ΔΕΠ άλλων Πανεπιστημίων της ημεδαπής ή αλλοδαπής,
ερευνητές αναγνωρισμένων ερευνητικών ιδρυμάτων, οι
οποίοι είναι κάτοχοι διδακτορικού διπλώματος, κάτοχοι
διδακτορικού διπλώματος που είναι διδάσκοντες στο
Πρόγραμμα καθώς επίσης και διδάκτορες με ερευνητικό
έργο σχετικό με το πεδίο έρευνας της μεταπτυχιακής
εργασίας ή και Ειδικούς Επιστήμονες (μη κάτοχοι διδακτορικού τίτλου σπουδών).
Στην περίπτωση που δεν κατατεθεί η αίτηση μέχρι
τους 2 πρώτους μήνες του γ’ εξαμήνου, η Συνέλευση
της Ιατρικής Σχολής δύναται να ορίζει τον Επιβλέποντα
Καθηγητή, ο οποίος απαιτείται να είναι μέλος του Προγράμματος, καθώς και τα άλλα δύο μέλη της Τριμελούς
Εξεταστικής Επιτροπής, τα οποία στη συνέχεια, σε συνεννόηση με τον/την ΜΦ, θα ορίσουν το θέμα.
Επίβλεψη Μεταπτυχιακών Εργασιών
Δικαίωμα επίβλεψης μεταπτυχιακών εργασιών έχουν:
α) Mέλη Διδακτικού Ερευνητικού Προσωπικού (Δ.Ε.Π.)
όλων των βαθμίδων, της Ιατρικής Σχολής.
β) Μέλη Ειδικού Εκπαιδευτικού Προσωπικού (Ε.Ε.Π.),
Εργαστηριακού Διδακτικού Προσωπικού (Ε.ΔΙ.Π.) και
Ειδικού Τεχνικού Εργαστηριακού Προσωπικού (Ε.Τ.Ε.Π.)
της Ιατρικής Σχολής.
γ) Με απόφαση της Συνέλευσης της Ιατρικής Σχολής
δύναται να ανατίθεται η επίβλεψη μεταπτυχιακών εργασιών και σε μέλη Δ.Ε.Π., Ε.Ε.Π. και Ε.ΔΙ.Π. της Ιατρικής
Σχολής που δεν έχουν αναλάβει διδακτικό έργο στο
Πρόγραμμα.
δ) Με απόφαση της Συνέλευσης της Ιατρικής Σχολής
δύναται να ανατίθεται η επίβλεψη μεταπτυχιακών εργασιών σε: ομότιμους Καθηγητές ή αφυπηρετήσαντα μέλη
Δ.Ε.Π. της Ιατρικής Σχολής ή άλλων Τμημάτων του ιδίου
ή άλλου Α.Ε.Ι., συνεργαζόμενους καθηγητές, εντεταλμένους διδάσκοντες, επισκέπτες καθηγητές ή επισκέπτες
ερευνητές.
ε) Ερευνητές και ειδικούς λειτουργικούς επιστήμονες
ερευνητικών και τεχνολογικών φορέων του άρθρου 13Α
του ν. 4310/2014 (Α’ 258) ή λοιπών ερευνητικών κέντρων
και ινστιτούτων της ημεδαπής ή αλλοδαπής, ή άλλων
Τμημάτων του ίδιου ή άλλου Ανώτατου Εκπαιδευτικού
Ιδρύματος (Α.Ε.Ι.) ή Ανώτατου Στρατιωτικού Εκπαιδευτικού Ιδρύματος (Α.Σ.Ε.Ι.), με πρόσθετη απασχόληση
πέραν των νόμιμων υποχρεώσεών τους, αν το Π.Μ.Σ.
έχει τέλη φοίτησης.
Απαραίτητη προϋπόθεση οι επιβλέποντες/ουσες των
Μεταπτυχιακών Εργασιών να είναι κάτοχοι διδακτορικού
διπλώματος.
Οι παραπάνω ιδιότητες αφορούν και τα άλλα δύο
μέλη της Τριμελούς Εξεταστικής Επιτροπής και τους
συνεπιβλέποντες, όμως αυτά δύναται να προέρχονται
από Πανεπιστήμια ή Ερευνητικά Κέντρα της Ελλάδας ή
της αλλοδαπής.
Σε εξαιρετικές περιπτώσεις απώλειας, αντικειμενικής
αδυναμίας άσκησης καθηκόντων επίβλεψης ή σπουδαίου λόγου, είναι δυνατή η αντικατάσταση του/της
επιβλέποντα/ουσας ή μέλους της Τριμελούς Εξεταστικής Επιτροπής μετά από απόφαση της Συνέλευσης της
Ιατρικής Σχολής.
Παρουσίαση και ολοκλήρωση της Μεταπτυχιακής
Εργασίας.
Μετά την εκπόνηση της Μεταπτυχιακής Εργασίας, ο/η
ΜΦ υποβάλλει στον Επιβλέποντα και στα άλλα δύο μέλη
της Τριμελούς Εξεταστικής Επιτροπής αντίγραφα της τελικής Μεταπτυχιακής Εργασίας. Εφόσον υπάρχει θετική
κρίση από την Τριμελή Εξεταστική Επιτροπή, ορίζεται
από τη Συνέλευση της Ιατρικής Σχολής η ημερομηνία
και ο τόπος της δημόσιας υποστήριξης/αξιολόγησης της
Μεταπτυχιακής Εργασίας.
Μετά την παρουσίαση - υποστήριξη της Μεταπτυχιακής Εργασίας, η Τριμελής Εξεταστική Επιτροπή συντάσ-
σει και υπογράφει πρακτικό Δημόσιας Παρουσίασης της
Μεταπτυχιακής Εργασίας στο οποίο αναγράφονται τυχόν παρατηρήσεις ή σχόλια καθώς και ο τελικός βαθμός
της εργασίας.
Στην περίπτωση αρνητικής κρίσης, υπάρχει η δυνατότητα επανυποβολής της μετά από δύο μήνες αφού βελτι-
ώσει την εργασία ο/η ΜΦ σύμφωνα με τις παρατηρήσεις
της Τριμελούς Εξεταστικής Επιτροπής.
Σε περίπτωση 2ης αρνητικής κρίσης, η Σ.Ε. εισηγείται
στη Συνέλευση της Ιατρικής Σχολής τον αποκλεισμό
του/της ΜΦ από τη χορήγηση του Διπλώματος Μεταπτυχιακών Σπουδών και τη διαγραφή του/της από το
Πρόγραμμα.
Παράταση φοίτησης για την ολοκλήρωση της μεταπτυχιακής εργασίας ΔΕΝ προβλέπεται παρά μόνο για
τεκμηριωμένα σοβαρούς λόγους. Όποιος Μεταπτυχιακός Φοιτητής δεν έχει ολοκληρώσει μέχρι και το 4ο εξά-
μηνο σπουδών παραπέμπεται στη ΣΕ, η οποία δύναται
να εισηγηθεί στη Συνέλευση της Ιατρικής Σχολής την
παράταση της προθεσμίας υποβολής της μεταπτυχιακής
εργασίας κατά ένα εξάμηνο.
Το κείμενο της Μεταπτυχιακής Εργασίας πρέπει να
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1078/15.02.2024
πληροί τις προδιαγραφές και τη δομή μιας επιστημονικής εργασίας δηλαδή να περιλαμβάνει περιγραφή του
θέματος της εργασίας, περιγραφή των πορισμάτων αποτελεσμάτων της εργασίας, τη μεθοδολογία, παρα-
δοχές, βιβλιογραφία και άλλα τυχόν αναγκαία υποστηρικτικά ή επεξηγηματικά στοιχεία (αναγκαία σχήματα,
διαγράμματα, φωτογραφίες εικόνες κ.λπ.).
Συντάσσεται στην ελληνική ή αγγλική γλώσσα και συνοδεύεται από μια σύντομη περίληψη 300 λέξεων περί-
που. Η έκταση της εργασίας μπορεί να είναι από 12.000
έως 15.000 λέξεις.
Το τελικό πλήρες αντίγραφο της Μεταπτυχιακής Εργασίας υποβάλλεται, μετά την αποδοχή της, στη βιβλιο-
θήκη του Π.Κ. σε έντυπη και ηλεκτρονική μορφή καθώς
και σε έντυπη μορφή το αρχείο που διατηρείται στην
Ιατρική Σχολή.
Για τα πνευματικά δικαιώματα επί της μεταπτυχιακής
εργασίας ισχύουν όσα ορίζονται στον Κανονισμό Μεταπτυχιακών Σπουδών του Π.Κ. και στην κείμενη νομοθεσία.
Αξιολόγηση των Μεταπτυχιακών Φοιτητών.
Αξιολόγηση των Μεταπτυχιακών Φοιτητών: Η αξιολόγηση των Μεταπτυχιακών Φοιτητών γίνεται με δύο τρό-
πους: Κατά τη διάρκεια του εξαμήνου, με την εκπόνηση
εργασιών που τους αναθέτει ο εκάστοτε διδάσκοντας.
Στο τέλος των δύο διδακτικών εξαμήνων με γραπτές εξετάσεις, με εκπόνηση εργασίας ή/και προφορική εξέταση
που ορίζει ο υπεύθυνος του κάθε μαθήματος. Ο τελικός
βαθμός υπολογίζεται με βάση το μέσο όρο της βαθμολογίας των επιμέρους μαθημάτων και της μεταπτυχιακής
διπλωματικής εργασίας, χρησιμοποιώντας ως συντελεστή βαρύτητας τις μονάδες ECTS που αντιστοιχούν σε
καθένα από αυτά (σταθμισμένος μέσος όρος).
Η αξιολόγηση των επιδόσεων των ΜΦ γίνεται με βαθμολογική κλίμακα η οποία έχει ως εξής: Άριστα: από 8,50
έως 10 Λίαν Καλώς: από 6,50 έως 8,49 Καλώς: από 5 έως
6,49 Ανεπαρκώς: κάτω του 5. Η αξιολόγηση της επίδοσης
των μεταπτυχιακών φοιτητών γίνεται με βαθμολογική
κλίμακα όμοια με αυτή των προπτυχιακών σπουδών
(κλίμακα 1-10).
Αναστολή φοίτησης.
Οι ΜΦ έχουν δικαίωμα να ζητήσουν, με αίτησή τους,
αναστολή φοίτησης. Η αναστολή φοίτησης εγκρίνεται,
μετά από εισήγηση της Σ.Ε., από τη Συνέλευση της Ιατρικής Σχολής για αποδεδειγμένα σοβαρούς λόγους
και μόνο μια φορά για ένα ακαδημαϊκό έτος. Αναστολή
φοίτησης περισσότερο από ένα ακαδημαϊκό έτος, μπορεί να χορηγηθεί μόνο σε περιπτώσεις παρατεταμένης
ασθένειας, που πιστοποιείται από δημόσιο φορέα.
Οι ΜΦ που έχουν λάβει αναστολή σπουδών, δεν έχουν
τη φοιτητική ιδιότητα καθ’ όλο το χρονικό διάστημα της
διακοπής των σπουδών τους. Τα εξάμηνα αναστολής
της φοιτητικής ιδιότητας δεν προσμετρώνται στην προβλεπόμενη ανώτατη διάρκεια κανονικής φοίτησης. Η
αναστολή σπουδών δύναται να λήξει νωρίτερα από το
προβλεπόμενο διάστημα μετά από σχετική αιτιολογημένη αίτηση πρόωρης διακοπής της αναστολής σπουδών.
Επανέναρξη φοίτησης μετά από την αναστολή φοίτησης ΜΦ που θα συνεχίσει τη φοίτησή του είναι υποχρεω-
μένος να παρακολουθήσει όλα τα μαθήματα, σεμινάρια,
κ.λ.π., στα οποία δεν είχε αξιολογηθεί επιτυχώς πριν από
τη αναστολή της φοίτησής του. ΜΦ που επανέρχεται
μετά από αναστολή φοίτησης, εξακολουθεί να υπάγεται
στο καθεστώς φοίτησης του έτους εγγραφής του.
Διαγραφή Μεταπτυχιακών Φοιτητών.
Η Σ.Ε δύναται με αιτιολογημένη εισήγηση να προτείνει
προς τη Συνέλευση της Ιατρικής Σχολής τη διαγραφή
ΜΦ. Λόγοι διαγραφής είναι οι παρακάτω:
α) Αίτηση του/της ΜΦ,
β) το υψηλό ποσοστό απουσιών, η ανεπαρκής επίδοση
στα μαθήματα του Προγράμματος ή η ανεπαρκής πρόοδος στην μεταπτυχιακή εργασία,
γ) η συμπεριφορά που προσβάλλει την ακαδημαϊκή
δεοντολογία κατά την κείμενη νομοθεσία ή κατά τον
κώδικα δεοντολογίας,
Προϋποθέσεις για τη λήψη Διπλώματος Μεταπτυχιακών Σπουδών (Δ.Μ.Σ.).
Ο Μ.Φ. θεωρείται ότι περάτωσε επιτυχώς τις σπουδές
του και του απονέμεται πτυχίο εφόσον:
α) Εξεταστεί επιτυχώς στα απαιτούμενα μαθήματα,
β) εξεταστεί επιτυχώς στη μεταπτυχιακή διπλωματική
εργασία,
γ) έχει ολοκληρώσει επιτυχώς τα τέσσερα εξάμηνα
σπουδών του Προγράμματος,
δ) ο αριθμός των ECTS που έχει αποκομίσει είναι 120,
ε) έχει εκπληρώσει τις οικονομικές του υποχρεώσεις
στο Πρόγραμμα.
Άρθρο 5
Υποχρεώσεις και Δικαιώματα
Μεταπτυχιακών Φοιτητών
Υποχρεώσεις Μεταπτυχιακών Φοιτητών
Κάθε υποψήφιος ΜΦ, πριν εγγραφεί στο Πρόγραμμα,
πρέπει να λαμβάνει γνώση του Κανονισμού Λειτουργίας του Προγράμματος και να αποδέχεται τους κανόνες
λειτουργίας του. Η αποδοχή του Κανονισμού συνιστά
βασική προϋπόθεση για την απόκτηση και διατήρηση
της ιδιότητας του ΜΦ. Οι υποψήφιοι ΜΦ εγγράφονται
και συμμετέχουν στο Πρόγραμμα υπό τους προβλεπόμενους όρους και τις προϋποθέσεις.
1. Γενικές υποχρεώσεις ΜΦ
Οι ΜΦ έχουν τις κάτωθι υποχρεώσεις:
- Να παρακολουθούν ανελλιπώς τα μαθήματα του
ισχύοντος προγράμματος σπουδών.
- Να υποβάλλουν τις απαιτούμενες εργασίες μέσα στις
καθορισμένες προθεσμίες.
- Να προσέρχονται στις προβλεπόμενες εξετάσεις.
- Να υποβάλλουν στη Γραμματεία, πριν την αξιολόγηση της διπλωματικής τους εργασίας, υπεύθυνη δήλωση
ότι η διπλωματική εργασία αυτή δεν αποτελεί προϊόν
λογοκλοπής ούτε στο σύνολο ούτε σε επιμέρους τμήματα αυτής.
- Να σέβονται και να τηρούν τον Κανονισμό Μεταπτυχιακών Σπουδών, τις αποφάσεις των οργάνων του
Προγράμματος, του Π.Κ., καθώς και την ακαδημαϊκή
δεοντολογία.
- Προϋπόθεση για τη λήψη του τίτλου μεταπτυχιακών
σπουδών αποτελεί πέρα της επιτυχούς ολοκλήρωσης
του προγράμματος σπουδών και η παράδοση του δωματίου της Φοιτητικής Εστίας που τυχόν τους είχε πα-
ραχωρηθεί καθώς και η επιστροφή των βιβλίων και των
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1078/15.02.2024
περιοδικών που έχουν δανειστεί από τη Βιβλιοθήκη του
Πανεπιστημίου Κρήτης.
2. Τέλη φοίτησης
Οι ΜΦ υποχρεούνται στην καταβολή των τελών φοίτησης. Το ύψος των τελών φοίτησης για το σύνολο των
σπουδών καθορίζεται σε 2.000 ευρώ. Τα τέλη φοίτησης
καταβάλλονται τμηματικά σε περιόδους που ορίζει η
Συνέλευση της Ιατρικής Σχολής μετά από εισήγηση της
Συντονιστικής Επιτροπής του Προγράμματος, στον Ειδικό Λογαριασμό Κονδυλίων Έρευνας (Ε.Λ.Κ.Ε.) του ΠΚ., ο
οποίος είναι αρμόδιος για τη διαχείρισή τους.
Οι ΜΦ οφείλουν να έχουν εξοφλήσει όλες τις οικονομικές τους υποχρεώσεις πριν την χορήγηση βεβαίωσης
ολοκλήρωσης σπουδών και την απονομή του Διπλώματος Μεταπτυχιακών Σπουδών.
Επίσης το Πρόγραμμα παρέχει τη δυνατότητα απαλλαγής τελών φοίτησης σύμφωνα με την ισχύουσα νομοθεσία.
Οι ΜΦ οφείλουν να έχουν εξοφλήσει όλες τις οικονομικές τους υποχρεώσεις πριν την χορήγηση βεβαίωσης
ολοκλήρωσης σπουδών και την απονομή του Διπλώματος Μεταπτυχιακών Σπουδών.
Επίσης το Πρόγραμμα παρέχει τη δυνατότητα απαλλαγής τελών φοίτησης σύμφωνα με την ισχύουσα νο-
μοθεσία.
Δικαιώματα Μεταπτυχιακών Φοιτητών.
Οι ΜΦ δικαιούνται τις παροχές που ορίζονται από την
κείμενη νομοθεσία σε συνδυασμό με τις ισχύουσες κάθε
φορά προϋποθέσεις και κριτήρια που ορίζει το Πανεπιστήμιο Κρήτης.
Οι ΜΦ έχουν δικαίωμα: στη χρήση των εγκαταστάσεων
και των μέσων του Ιδρύματος, στην απρόσκοπτη πρόσβαση στη βιβλιοθήκη του Ιδρύματος με την επίδειξη
της φοιτητικής τους ταυτότητας και τους ειδικότερους
κανόνες που προβλέπονται, στη χρήση των ψηφιακών
υπηρεσιών και βάσεων δεδομένων για την υποστήριξη των διδακτικών και ερευνητικών τους αναγκών, στη
χρήση των εργαστηρίων και των κλινικών, τηρώντας
τους προβλεπόμενους από τους οικείους κανονισμούς
κανόνες ασφαλείας, καλής χρήσης των επιστημονικών
οργάνων και εν γένει των εγκαταστάσεων, καθώς και
τους κανόνες δημόσιας υγείας.
Ακαδημαϊκοί σύμβουλοι
Η Σ.Ε. του Προγράμματος ορίζει κατά την έναρξη εκάστου κύκλου μαθημάτων και ανάλογα με τον αριθμό των
ΜΦ ακαδημαϊκούς συμβούλους.
Έργο του/της ακαδημαϊκού συμβούλου είναι η καθοδήγηση και η παροχή κατευθύνσεων και συμβουλών
στους ΜΦ για την πρόοδο και την επιτυχή ολοκλήρωση
των σπουδών τους. Οι υπηρεσίες του/της συμβούλου
έχουν αμιγώς συμβουλευτικό χαρακτήρα και δεν υποχρεώνουν τους ΜΦ στους οποίους παρέχονται.
Άρθρο 6
Διδάσκοντες
Το διδακτικό έργο του Προγράμματος ανατίθεται από
τη Συνέλευση της Ιατρικής Σχολής κατόπιν εισήγησης
της Συντονιστικής Επιτροπής Προγράμματος, στις ακόλουθες κατηγορίες διδασκόντων:
- Μέλη Διδακτικού Ερευνητικού Προσωπικού (Δ.Ε.Π.),
Ειδικού Εκπαιδευτικού Προσωπικού (Ε.Ε.Π.), Εργαστηριακού Διδακτικού Προσωπικού (Ε.ΔΙ.Π.) και Ειδικού Τεχνι-
κού Εργαστηριακού Προσωπικού (Ε.Τ.Ε.Π.) της Ιατρικής
Σχολής ή άλλων Τμημάτων του ίδιου ή άλλου Ανώτατου
Εκπαιδευτικού Ιδρύματος (Α.Ε.Ι.) ή Ανώτατου Στρατιωτικού Εκπαιδευτικού Ιδρύματος (Α.Σ.Ε.Ι.), με πρόσθετη
απασχόληση πέραν των νόμιμων υποχρεώσεών τους:
- Ομότιμοι Καθηγητές ή αφυπηρετήσαντα μέλη Δ.Ε.Π.
του Τμήματος ή άλλων Τμημάτων του ιδίου ή άλλου Α.Ε.Ι.,
- συνεργαζόμενοι καθηγητές,
- εντεταλμένοι διδάσκοντες,
- επισκέπτες καθηγητές ή επισκέπτες ερευνητές,
- ερευνητές και ειδικοί λειτουργικοί επιστήμονες ερευνητικών και τεχνολογικών φορέων του άρθρου 13Α του
ν. 4310/2014 (Α’ 258) ή λοιπών ερευνητικών κέντρων
και ινστιτούτων της ημεδαπής ή αλλοδαπής, υπό την
προϋπόθεση ότι είναι κάτοχοι διδακτορικού διπλώματος,
- επιστήμονες αναγνωρισμένου κύρους, οι οποίοι διαθέτουν εξειδικευμένες γνώσεις και σχετική εμπειρία στο
γνωστικό αντικείμενο του Προγράμματος.
Άρθρο 7
Αξιολόγηση του Προγράμματος
Η ετήσια εσωτερική αξιολόγηση του Προγράμματος
γίνεται σε συνεργασία με τη ΜΟ.ΔΙ.Π. του Π.Κ. στο πλαίσιο της εσωτερικής αξιολόγησης της ακαδημαϊκής μονά-
δας στην οποία ανήκει και σύμφωνα με την αντίστοιχη
διεργασία του εσωτερικού Συστήματος Διασφάλισης
Ποιότητας του Ιδρύματος.
Η εξωτερική αξιολόγηση του Προγράμματος διενεργείται σε συνεργασία με την ΜΟΔΙΠ στο πλαίσιο της πι-
στοποίησής του σύμφωνα με την προβλεπόμενη από
την ΕΘ.Α.Α.Ε διαδικασία.
Άρθρο 8
Δεοντολογία - Δημοσίευση
Ερευνητικών Εργασιών
Επιστημονική Έρευνα - Δημοσίευση Ερευνητικών Εργασιών.
Για την Επιστημονική Έρευνα και τη Δημοσίευση Ερευνητικών Εργασιών ισχύουν όσα ορίζονται στον Κανονι-
σμό Μεταπτυχιακών Σπουδών του Π.Κ. και στην κείμενη
νομοθεσία.
Λογοκλοπή
Η λογοκλοπή θεωρείται σοβαρό ακαδημαϊκό παράπτωμα, το οποίο επισείει ακόμα και ποινικές συνέπειες.
Λογοκλοπή θεωρείται η αντιγραφή δημοσιευμένης εργασίας ή τμημάτων της κάποιου/ας άλλου/ης, καθώς
και η αξιοποίηση εργασίας άλλου/ης χωρίς τις βιβλιογραφικές αναφορές, σύμφωνα με την επιστημονική
δεοντολογία.
Ο/Η ΜΦ είναι υποχρεωμένος/νη να καταθέσει στην
Τριμελή Επιτροπή την τελική μορφή της μεταπτυχιακής
εργασίας σε διάστημα που δεν μπορεί να είναι μικρότερο
από 15 ημέρες πριν την τελική υποστήριξή της για έλεγχο
λογοκλοπής. Η λογοκλοπή δύναται να τεκμηριωθεί και με
την χρήση εξειδικευμένων λογισμικών ανίχνευσής της.
Σε περίπτωση εντοπισμού λογοκλοπής ή χρήσης εργασιών που αντιβαίνουν στις αρχές της επιστημονικής δεο-
ντολογίας περί πνευματικής ιδιοκτησίας, επιλαμβάνονται
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1078/15.02.2024
τα αρμόδια όργανα σύμφωνα με την κείμενη νομοθεσία.
Η Τριμελής Εξεταστική Επιτροπή έχει το δικαίωμα να καλέσει τον υποψήφιο/α σε συνέντευξη πριν την κατάθεση
της εισήγησης, τα πρακτικά της οποίας θα αποτελέσουν
συνοδευτικό υλικό της εισήγησης.
Άρθρο 9
Χορηγούμενος Τίτλος
Είδος και Τύπος Διπλώματος Μεταπτυχιακών Σπουδών
Το είδος και ο τύπος του Διπλώματος Μεταπτυχιακών
Σπουδών καθώς και του Παραρτήματος Διπλώματος θα
είναι σύμφωνα με τις αποφάσεις των αρμοδίων οργάνων
του Πανεπιστημίου Κρήτης.
Η απόφαση αυτή να δημοσιευθεί στην Εφημερίδα της
Κυβερνήσεως.
Ρέθυμνο, 25 Ιανουαρίου 2024
Ο Πρύτανης
ΓΕΩΡΓΙΟΣ ΚΟΝΤΑΚΗΣ

[Source: 20240201078.pdf | Tokens: 50516]